wannaphong/clean_thaiwikipedia huggingface dataset:
# ภาษาครีโอลกาบูเวร์ดี
ภาษาครีโอลกาบูเวร์ดี  เป็นภาษาครีโอลที่ได้รับอิทธิพลส่วนใหญ่จากภาษาโปรตุเกส โดยภาษานี้เป็นภาษาแม่ของชาวกาบูเวร์ดีเกือบทุกคน และเป็นภาษาที่สองของชาวกาบูเวร์ดีผลัดถิ่น

ภาษาครีโอลกาบูเวร์ดีเป็นภาษาที่มีความสำคัญในการศึกษาด้านภาษาครีโอล เนื่องจากเป็นภาษากลุ่มครีโอลที่เก่าที่สุดที่ยังมีคนใช้อยู่ และเป็นภาษาในกลุ่มครีโอลโปรตุเกสที่มีการใช้อย่างแพร่หลายมากที่สุด

ชื่ออย่างเป็นทางการของภาษานี้คือ ภาษาครีโอลกาบูเวร์ดี  แต่ในชีวิตประจำวันผู้ใช้ภาษาจะเรียกภาษานี้ว่า "ครีโอล" (/)

 ความเป็นมา 
ความเป็นมาของภาษานี้ค่อนข้างจะหาได้ยาก เนื่องจากมีเอกสารที่บันทึกไว้น้อย และการเนรเทศในช่วงกาบูเวร์ดีของโปรตุเกส

ในปัจจุบันนี้มีสามทฤษฎีที่บ่งบอกถึงความเป็นความเป็นมาของภาษาครีโอลกาบูเวร์ดี โดยทฤษฎีแรกเชื่อว่าเป็นชาวโปรตุเกสที่ทำให้ภาษานี้เรียบง่ายมากขึ้นเพื่อให้สะดวกต่อการใช้ของทาสชาวแอฟริกันที่ถูกปลดปล่อย แต่มีการโต้แย้งว่าทาสชาวแอฟริกันที่ถูกปลดปล่อยนั้นได้สร้างภาษานี้ขึ้นโดยใช้หลักไวยากรณ์ของภาษาในแอฟริกาตะวันตก แต่ใช้คำศัพท์ภาษาโปรตุเกสแทนภาษาดั้งเดิม ส่วนอีกทฤษฎีหนึ่งเชื่อว่าภาษานี้เกิดขึ้นจากธรรมชาติ ไม่ใช่ทาสที่ถูกปลดปล่อยแต่เป็นชาวเกาะที่สร้างขึ้นมาโดยใช้หลักไวยากรณ์พื้นฐานในภาษามนุษย์

จากข้อมูลที่โยงเรื่องการตั้งถิ่นฐานบนหมู่เกาะเข้ากับหลักการทางภาษาศาสตร์ จึงทำให้พอคาดเดาการเผยแพร่ของภาษาครีโอลกาบูเวร์ดีได้ เป็นสามระยะได้ดังนี้
 ระยะแรกเกาะซานติอาโกถูกครอบครอง (ช่วงครึ่งหลังของศตวรรษที่ 15) ตามด้วยเกาะโฟกู (ปลายศตวรรษที่ 16)
 ระยะที่สองเกาะเซานิโกเลาถูกครอบครอง (ส่วนมากในครึ่งหลังของศตวรรษที่ 17) ตามด้วยเกาะซันโตอันเตา (ส่วนมากในครึ่งหลังของศตวรรษที่ 17) 
 ระยะที่สามเกาะที่เหลือถูกยึดโดยชาวเกาะก่อนหน้า เกาะบราวาถูกควบคุมโดยชาวเกาะโฟกู (ส่วนมากในต้นศตวรรษที่ 18) ตามด้วยเกาะบัววิชตาโดยชาวเกาะเซานิโกเลากับซานติอาโก (ส่วนมากในช่วงครึ่งแรกของศตวรรษที่ 18), เกาะเซาวิเซงชีโดยชาวเกาะซันโตอันเตากับเซานิโกเลา (ส่วนมากในศตวรรษที่ 19) และเกาะซัลโดยชาวเกาะเซานิโกเลากับบัววิชตา (ส่วนมากในศตวรรษที่ 19)

 สถานะ 
ถึงแม้ภาษาคริโอลกาบูเวร์ดีจะเป็นภาษาแม่ของชาวกาบูเวร์ดีแทบทุกคน ภาษาโปรตุเกสก็ยังเป็นภาษาราชการของประเทศ และก็ยังได้ใช้ภาษาโปรตุเกสในชีวิตประจำวัน เช่น (การใช้ในราชการ โรงเรียน การต่างประเทศ ฯลฯ) จึงทำให้ภาษาคริโอลกาบูเวร์ดีอยู่ในสถานะทวิภาษณ์

 ระบบการเขียน 
2006.07.11.cv.sv.Mindelo.cr|thumb|ป้ายในภาษาครีโอลกาบูเวร์ดี
ระบบการเขียนระบบเดียวที่ได้รับการรับรองจากทางการ เรียกว่า แบบรวมอักษรการเขียนภาษาครีโอลกาบูเวร์ดี  หรือ ALUPEC

 คำศัพท์ 
คำศัพท์ในภาษาคริโอลกาบูเวร์ดีประกอบไปด้วยคำภาษาโปรตุเกสประมาณร้อยละ 90–95 ส่วนคำที่เหลือมาจากภาษาอื่นเช่นภาษาในแอฟริกาตะวันตก ภาษาอังกฤษ, ภาษาฝรั่งเศส และภาษาละติน

ตัวอย่างวลีในภาษาคริโอลกาบูเวร์ดี

Olá, Oi สวัสดี (ทักทายทั่วไป)

Modi bu sta? คุณสบายดีไหม

Moki bu tchoma? คุณชื่ออะไร

Nha nomi e ...
ฉันชื่อว่า...
# ประเทศกินี-บิสเซาในโอลิมปิกฤดูร้อน 2024
ประเทศกินี-บิสเซา มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 มีคณะกรรมการโอลิมปิกแห่งชาติกินี-บิสเซา (KOKSH) เป็นตัวแทน จะเป็นการปรากฏตัวครั้งที่ 8 ของประเทศในโอลิมปิกฤดูร้อน นับตั้งแต่เปิดตัวอย่างเป็นทางการในโอลิมปิกฤดูร้อน 1996

 นักกีฬา 
รายการต่อไปนี้เป็นจำนวนผู้เข้าแข่งขันในครั้งนี้

 กีฬาชายหญิงรวมมวยปล้ำ 2  0  2 ทั้งหมด  2  0  2

 มวยปล้ำ 

ผลการแข่งขันดังนี้

ฟรีสไตล์
นักกีฬารายการรอบ 16 คนรอบก่อนรองชนะเลิศรอบรองชนะเลิศรอบแก้ตัวรอบชิงชนะเลิศ / คู่แข่งขันผลการแข่งขันคู่แข่งขันผลการแข่งขันคู่แข่งขันผลการแข่งขันคู่แข่งขันผลการแข่งขันคู่แข่งขันผลการแข่งขันอันดับดิอามันติโน ยูนา ฟาเฟชาย −57 กก.บาการ์ นดุมชาย −74 กก.
# โกราซอยส์ เฟรีดูส
โกราซอยส์ เฟรีดูส  เป็นละครแนวเทเลโนเบล่าของบราซิล สร้างโดย ไอริส อับราวาเนล ออกอากาศทางช่องแอซีเบเต เมื่อวันที่ 16 มกราคม ถึงวันที่ 23 พฤษภาคม พ.ศ. 2555

 นักแสดง 

 พาทริเซีย บาร์รูส รับบท เอดูวาร์ดู โซเตลลี (Eduardo Sotelli)
 ฟลาวียู โทเลซานี รับบท อมานดา อัลเมย์ดา วาเรลา (Amanda Almeida Varela)
 ซินเธีย ฟาลาเบลลา รับบท อลีเน อัลเมย์ดา วาเรลา (Aline Almeida Varela)Cynthia Falabella é Aline em Corações Feridos
 แจ็กเกอลีน ดาลาโบนา รับบท เวรา อัลเมย์ดา วาเรลา (Vera Almeida Varela)
 เปาลู โคโรนาตู รับบท โอลาวู อัลเมย์ดา วาเรลา (Olavo Almeida Varela)
# โซล นาสเซนเต
โซล นาสเซนเต  เป็นเทเลโนเบล่าของบราซิล สร้างโดย วอลเธอร์ เนเกรา, ซูซานา ปิเรส และชูลีอู ฟิชเชอร์ ออกอากาศทางช่องทีวี โกลบู เมื่อวันที่ 29 สิงหาคม พ.ศ. 2559 ถึงวันที่ 21 มีนาคม พ.ศ. 2560

 นักแสดง 
 จิโอวานนา อันโตเนลลี รับบท อลิเซ ทานากะ (Alice Tanaka)
 บรูนู กากลิยสซู รับบท มารียู เด อันเจลี (Mario de Angeli)
 เลติเซีย สปิลเลอร์ รับบท เลนิตา (Lenita)
 มาร์เซลู โนไวส์ รับบท วิตโตรียู (Vittorio)
 เฮนรี กัสเตลลี รับบท ราล์ฟ (Ralf)
 ราฟาแอล การ์โดซู รับบท เซซาร์ (César)
 อาราซี บาลาบาเนียน รับบท เจปปินา (Geppina)
 ฟรังซิชกู โควโค รับบท กาเอตานู (Gaetano)
 ลูอิช เมโล รับบท คาซูโอะ ทานากะ (Kazuo Tanaka)
 ฌอง ปิแอร์ โนเฮร์ รับบท แพทริก (Patrick)
 คลอเดีย โอฮานา รับบท โลเรตตา (Loretta)
 มาร์เซลู ฟาเรีย รับบท เฟลีปี (Felipe)
 จิโอวานนา ลานเฃลอตตี รับบท มิเลนา (Milena)
 มาร์เซลู แมลู ฌูนีโยร์ รับบท ชียากู (Tiago)
 ฌูเลียนา อัลวิส รับบท ดอร่า (Dora)
# ซีฮูหยิน
ซีฮูหยิน(ฝ่ายพระเจ้าซุนกวนอยู่ณเมืองกังตั๋ง ตั้งให้ซุนเต๋งบุตรนางซีฮูหยิน เปนไทจู๋ ครั้นซุนเต๋งตายแล้วตั้งซุนโฮบุตรนางฮองฮูหยินเปนที่ไทจู๋)  (เสียชีวิตในเดือนพฤษภาคม ค.ศ. 229 หรือหลังจากนั้น) มีชื่อในภาษาจีนกลางว่า สฺวีฟูเหริน  เป็นพระสนมของซุนกวนจักรพรรดิผู้ก่อตั้งรัฐง่อก๊กในยุคสามก๊กของจีน

 ประวัติ 
ซีฮูหยินเป็นชาวอำเภอฟู่ชุน (ฟู่ชุนเซี่ยน) เมืองง่อกุ๋น ซึ่งอยู่บริเวณเขตฟู่หยาง มณฑลเจ้อเจียงในปัจจุบัน ซีฮูหยินเป็นบุตรสาวของสฺวี คุน (徐琨) ลูกพี่ลูกน้องของซุนกวนผ่านทางน้องสาวของซุนเกี๋ยนบิดาของซุนกวน (ซุนชื่อ) ซึ่งถูกสังหารระหว่างการรบกับหองจอ ซีฮูหยินเดิมสมรสกับลู่ ช่าง (陸尚) ซึ่งเป็นชาวอำเภอฟู่ชุนเช่นกัน เมื่อลู่ ช่างเสียชีวิตเมื่อราวปี ค.ศ. 200de Crespigny, p.900 ซีฮูหยินได้ถูกรับมาเป็นอนุภรรยาของซุนกวน เวลานั้นซุนกวนบอกกับเซี่ยฟูเหริน (謝夫人) ที่เป็นภรรยาคนแรกให้ถ่อมตนเองเพื่อต้อนรับการมาของซีฮูหยิน เซี่ยฟูเหรินปฏิเสธและรู้สึกไม่พอใจอย่างมาก สุดท้ายก็เสียชีวิตตั้งแต่อายุยังน้อย(吳主權謝夫人，會稽山陰人也。 ... 權母吳，為權聘以為妃，愛幸有寵。後權納姑孫徐氏，欲令謝下之，謝不肯，由是失志，早卒。) จดหมายเหตุสามก๊ก เล่มที่ 50. ซีฮูหยินในฐานะอนุภรรยาคนหนึ่งได้รับมอบหมายให้เป็นแม่บุญธรรมของซุนเต๋งบุตรชายของซุนกวนที่เกิดกับมารดาที่สถานะต่ำต้อย ต่อมาซีฮูหยินจึงเป็นที่รับรู้ในฐานะมารดาของซุนเต๋ง(初，登所生庶賤，徐夫人少有母養之恩， ...) จดหมายเหตุสามก๊ก เล่มที่ 59.(... 權為討虜將軍在吳，聘以為妃，使母養子登。) จดหมายเหตุสามก๊ก เล่มที่ 50. เมื่อซุนกวนย้ายที่อยู่ในปี ค.ศ. 212 ได้ละทิ้งให้ซีฮูหยินอยู่ในง่อกุ๋นเพราะรู้สึกรำคาญนิสัยหึงหวงของซีฮูหยิน

ในเดือนพฤษภาคม ค.ศ. 229 เมื่อซุนกวนสถาปนาตนเป็นจักรพรรดิแห่งง่อก๊ก เหล่าที่ปรึกษาต่างทูลเสนอให้แต่งตั้งซีฮูหยินเป็นจักรพรรดินีอย่างเป็นทางการ ด้วยเหตุที่ซีฮูหยินได้รับความนับถือในฐานะพระมารดาบุญธรรมของซุนเต๋งซึ่งเป็นรัชทายาทของซุนกวนตั้งแต่เมื่อครั้งซุนกวนได้รับการแต่งตั้งเป็นเงาอ๋องในปี ค.ศ. 221 แต่ซุนกวนทรงปฏิเสธเพราะทรงโปรดปู้ฟูเหริน (步夫人) มากกว่า ซึ่งปู้ฟูเหรินได้รับการปฏิบัติเสมือนเป็นจักรพรรดินีอย่างไม่เป็นทางการและภายหลังได้มีการสถาปนาย้อนหลังในตำแหน่งจักรพรรดินีหลังสิ้นพระชนม์ ตัวซีฮูหยินนั้นป่วยเสียชีวิตในช่วงเวลาหลังจากนั้น(積十餘年，權為吳王及即尊號，登為太子，群臣請立夫人為后，權意在步氏，卒不許。後以疾卒。) จดหมายเหตุสามก๊ก เล่มที่ 50.
# สลัดรวมมิตรคนเพี้ยนหลุดโลก
สลัดรวมมิตรคนเพี้ยนหลุดโลก  เป็นซีรีส์ไลต์โนเวลญี่ปุ่นเขียนโดยโยมิ ฮิราซากะ และวาดภาพประกอบโดยคันโตกุ เนื้อเรื่องมีฉากในจังหวัดกิฟุซึ่งเป็นบ้านเกิดของฮิราซากะ เริ่มตีพิมพ์ในเดือนตุลาคม พ.ศ. 2564 โดยเป็นหนังสือในเครือกากาก้าบุงโกะของสำนักพิมพ์โชงากูกัง วางจำหน่ายถึงเล่มที่ 6 ในเดือนกุมภาพันธ์ พ.ศ. 2567 มังงะดัดแปลงวาดภาพโดย เผยแพร่ทางเว็บไซต์ของสำนักพิมพ์โชงากูกังตั้งแต่เดือนกันยายน พ.ศ. 2565 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 3 เมือนเดือนพฤศจิกายน พ.ศ. 2566 ทั้งไลต์โนเวลและมังงะมีลิขสิทธิ์ในประเทศไทยโดยสำนักพิมพ์รักพิมพ์ ซีรีส์อนิเมะโทรทัศน์ดัดแปลงผลิตโดยสดูดิโอซินเนอร์จีเอสพีและสตูดิโอโคเมท ออกอากาศตั้งแต่เดือนเมษายนถึงมิถุนายน พ.ศ. 2567

ตัวละคร

สื่อ
ไลต์โนเวล
เขียนโดยโยมิ ฮิราซากะและวาดภาพโดย Kantoku เริ่มตีพิมพ์เมื่อวันที่ 19 ตุลาคม พ.ศ. 2564 ภายใต้สำนักพิมพ์กากาก้าบุงโกะ ของโชงากูกัง ณ เดือนกุมภาพันธ์ พ.ศ. 2567 มีการตีพิมพ์ออกทั้งหมด 6 เล่ม ได้รับการตีพิมพ์เป็นภาษาไทยโดยสำนักพิมพ์รักพิมพ์

 มังงะ 
มังงะดัดแปลงภาพประกอบโดย เริ่มจัดเป็นซีรีส์บนเว็บไซต์ ของโชงากูกัง เมื่อวันที่ 27 กันยายน พ.ศ. 2565 มีการรวมตีพิมพ์(ทังโกบง)เล่มแรกวางจำหน่ายเมื่อวันที่ 10 กุมภาพันธ์ พ.ศ. 2566 ณ เดือนเมษายน พ.ศ. 2567 มีการตีพิมพ์ออกมาทั้งหมด 4 เล่ม ได้รับการตีพิมพ์เป็นภาษาไทยโดยสำนักพิมพ์รักพิมพ์

 อนิเมะ 
ได้รับการประกาศดัดแปลงเป็นอนิเมะทีวีซีรีส์เมื่อวันที่ 6 กรกฎาคม พ.ศ. 2566 ผลิตโดยสตูดิโอซินเนอร์จีเอสพีและสตูดิโอโคเมท และกำกับโดยมาซาฟุมิ ซาโต้ เขียนบทโดยโยมิ ฮิราซากะและเคนอิจิ ยามาชิตะ ตัวละครที่ออกแบบโดยคาซึฮิโระ ฟุคุจิ และดนตรีแต่งโดยมิซากิ อุมาเสะ, สึกุมิ ทานากะ และฮานาเอะ นากามูระ ซีรีส์นี้มีกำหนดฉายรอบปฐมทัศน์ในวันที่ 5 เมษายน พ.ศ. 2567 ทางช่องทีบีเอสและเครือข่ายอื่นๆ Wanuka จะเป็นผู้ร้องเพลงเปิดชื่อ  ในขณะที่เมโยะ เดนเซทสึจะร้องเพลงปิดชื่อ 

 รายชื่อตอน
# ขนมพระพาย
ขนมพระพาย เป็นขนมไทยชาววังโบราณในกลุ่มขนมงานแต่ง เข้าใจว่าน่าจะมาจากบทพระราชนิพนธ์เรื่อง กาพย์เห่ชมเครื่องว่าง ของพระบาทสมเด็จพระมงกุฎเกล้าเจ้าอยู่หัว รัชกาลที่ 6 ซึ่งทรงถอดชื่อขนมมาจากบทพระราชนิพนธ์เรื่อง กาพย์เห่เรือชมเครื่องคาวหวาน ของพระบาทสมเด็จพระพุทธเลิศหล้านภาลัยมาอีกทอดหนึ่งวันดี ณ สงขลา. (2535). "ขนมพระพาย (Ka Nom Phra Phai)", ใน อาหารไทยในวรรณคดี เล่ม 2 จาก "กาพย์เห่ชมเครื่องว่าง" บทพระราชนิพนธ์พระบาทสมเด็จพระมงกุฏเกล้าเจ้าอยู่หัว (รัชกาลที่ ๖). Thai Foods From Thai Literature Book II: From "Karb Hae Chom Kreaung Wang" of KING RAMA THE SIXTH. กรุงเทพฯ: วันดี. 184 หน้า. มีลักษณะเป็นทรงกลมสอดไส้ถั่วกวน ตัวขนมด้านนอกทำจากแป้งข้าวเหนียวผสมแป้งข้าวเจ้าผสมสีธรรมชาติต่าง ๆ เช่น ใบเตย ดอกอัญชัญ ดอกกระเจี๊ยบ ฯลฯ นำไปนวดกับน้ำมะลิแล้วนำไปห่อถั่วกวนที่ปั้นเป็นก้อนกลม ๆ แล้วนำไปนึ่งบนลังถึงด้วยน้ำเดือดจัด จัดเสิร์ฟโดยรองด้วยใบตองทรงกลมขนาดใหญ่กว่าขนมพระพายเล็กน้อย หยอดด้วยกะทิราดหน้าก่อนรับประทานกัญญภัสร์ จำปาศิลป์. (2550). "ขนมพระพาย", ใน THAI DESSERT ขนมไทยโบราณ. ปทุมธานี: [ม.ป.พ.]. 15 หน้า.

ขนมพระพายมีความเหนียวนุ่ม หอมกลิ่นกะทิ เป็นขนมชาววังโบราณที่หารับประทานได้ยากเนื่องจากใช้ในงานพิธีมงคลเท่านั้น เช่น พิธีแห่ขันหมากศนิวาร์ ชยะสฤษดิ์. (2549). การศึกษาและออกแบบบรรจุภัณฑ์ขนมไทย. วิทยานิพนธ์ศิลปประยุกต์มหาบัณฑิต (สาขาออกแบบผลิตภัณฑ์) คณะศิลปประยุกต์และการออกแบบ มหาวิทยาลัยอุบาลราชธานี จังหวัดอุบลราชธานี. 139 หน้า.
# ฮองฮูหยิน
ฮองฮูหยิน(ฝ่ายพระเจ้าซุนกวนอยู่ณเมืองกังตั๋ง ตั้งให้ซุนเต๋งบุตรนางซีฮูหยิน เปนไทจู๋ ครั้นซุนเต๋งตายแล้วตั้งซุนโฮบุตรนางฮองฮูหยินเปนที่ไทจู๋)  มีชื่อในภาษาจีนกลางว่า หวางฟูเหริน  เป็นพระสนมของซุนกวนจักรพรรดิผู้ก่อตั้งรัฐง่อก๊กในยุคสามก๊กของจีนและเป็นพระมารดาของรัชทายาทซุนโฮ ภายหลังฮองฮูหยินสูญเสียความโปรดปรานจากซุนกวนเพราะถูกผู้อื่นใส่ร้ายและเสียชีวิตจดหมายเหตุสามก๊ก เล่มที่ 50. ต่อมาได้รับสมัญญานามย้อนหลังว่าจักรพรรดินีต้าอี้  

 ประวัติ 
ฮองฮูหยินเป็นชาวเมืองลองเอี๋ย (琅邪 หลางหยา; ปัจจุบันคือนครหลินอี๋ มณฑลชานตง)  และถูกเรียกด้วยชื่อว่าฮองฮูหยิน (หวางฟูเหริน) แห่งลองเอี๋ย เพื่อแยกความแตกต่างจากหวางฟูเหรินแห่งลำหยง (รู้จักในสมัญญานามว่าจิ้งหฺวายหฺวางโฮ่ว เป็นพระสนมอีกคนของซุนกวนที่มีชื่อสกุลเดียวกันกับฮองฮูหยิน)(吳主權王夫人，琅邪人也。) จดหมายเหตุสามก๊ก เล่มที่ 50. ฮองฮูหยินเป็นบุตรสาวของหวาง หลูจิ่ว (王盧九) และมีบันทึกว่าฮองฮูหยินมีน้องชาย 3 คน(和子皓立，追尊夫人曰大懿皇后，封三弟皆列侯。) จดหมายเหตุสามก๊ก เล่มที่ 50. ฮองฮูหยินเข้าเป็นพระสนมของซุนกวนในช่วงศักราชหฺวางอู่ (ค.ศ. 222-229) อาจเป็นก่อนปี ค.ศ. 224 ซึ่งเป็นปีที่ฮองฮูหยินให้กำเนิดซุนโฮ โดยทั่วไปฮองฮูหยินเป็นพระสนมคนโปรดของซุนกวนเป็นอันดับ 2 รองจากปู้ เลี่ยนชือ เมื่อรัชทายาทซุนเต๋งสิ้นพระชนม์ในปี ค.ศ. 241 ซุนโฮได้รับการแต่งตั้งเป็นรัชทายาท ซุนกวนทรงตั้งพระทัยจะตั้งฮองฮูหยินเป็นจักรพรรดินีโดยให้ย้ายพระสนมคนโปรดคนอื่น ๆ อย่างหวางฟูเหรินแห่งลำหยงออกจากพระราชวัง(以選人宮，嘉禾中得幸，生（孫）休。及和為太子，和母貴重，諸姬有寵者，皆出居外。) จดหมายเหตุสามก๊ก เล่มที่ 50. อย่างไรก็ตาม กิมก๋งจู๋ พระธิดาของซุนกวนที่ประสูติกับปู้ เลี่ยนชือเป็นผู้สนับสนุนซุน ป้า (孫霸) ที่ต้องการชิงตำแหน่งรัชทายาทจากซุนโฮ กิมก๋งจู๋มักตรัสให้ร้ายฮองฮูหยินอยู่บ่อยครั้ง ครั้งหนึ่งซุนกวนไม่สามารถไปร่วมพระราชพิธีที่ศาลบูรพกษัตริย์เพราะพระองค์ทรงพระประชวร จึงทรงมีรับสั่งให้ซุนโฮเสด็จไปพระราชพิธีแทนพระองค์ เตียวหิว (張休 จาง ซิว) อาของจางเฟย์  (張妃) พระชายาของซุนโฮอาศัยอยู่ใกล้ศาลบูรพกษัตริย์ เตียวหิวจึงทูลเชิญซุนโฮมาประทับในบ้านของตนในช่วงเวลานั้น กิมก๋งจู๋ส่งคนรับใช้ไปสอดแนมซุนโฮและไปทูลรายงานซุนกวนพระบิดาว่าซุนโฮไม่ได้อยู่ในศาลบูรพกษัตริย์ แต่ไปอยู่บ้านเตียวหิวที่เป็นพระญาติฝ่ายพระชายาแทนและวางแผนบางอย่าง กิมก๋งจู๋ยังใช้โอกาสนี้ใส่ร้ายฮองฮูหยินที่เป็นพระมารดาของซุนโฮและไม่ถูกกันกับกิมก๋งจู๋ โดยทูลซุนกวนว่าฮองฮูหยินแสดงความรู้สึกยินดีเมื่อได้ยินว่าซุนกวนทรงพระประชวร ซุนกวนทรงเชื่อพระธิดาของตนและกริ้วฮองฮูหยิน ภายหลังฮองฮูหยินเสียชีวิตด้วยความทุกข์ใจ(夫人以選入宮，黃武中得幸，生（孫）和，寵次步氏。步氏薨後，和立為太子，權將立夫人為后，而全公主素憎夫人，稍稍譖毀。及權寢疾。言有喜色，由是權深責怒，以憂死。) จดหมายเหตุสามก๊ก เล่มที่ 50.

 ครอบครัวและญาติ 
ฐานะของซุนโฮอ่อนลงแล้วซุนโฮก็ทรงถูกเนรเทศในช่วงที่มีเหตุอื้อฉาวทางการเมืองจากการต่อสู้ช่วงชิงอำนาจกับซุน ป้าในปี ค.ศ. 250 ซุนโฮถูกบังคับให้กระทำอัตวินิบาติกรรมในช่วงปลายปี ค.ศ. 253 ในรัชสมัยของซุนเหลียง เชื้อสายของซุนโฮยังคงสืบต่อมาโดยซุนโฮ (孫皓 ซุน เฮ่า) ผู้ขึ้นเป็นจักรพรรดิในปี ค.ศ. 264 เมื่อถึงช่วงเวลานั้น ฮองฮูหยินได้รับการสถาปนาย้อนหลังขึ้นเป็นจักรพรรดินีต้าอี้ (大懿皇后 ต้าอี้หฺวางโฮ่ว; "จักรพรรดินีผู้เป็นแบบอย่างยิ่งใหญ่") น้องชาย 3 คนของฮองฮูหยินได้รับบรรดาศักดิ์ระดับโหว
# โอเชียนอายส์ (เพลงบิลลี ไอลิช)
โอเชี่ยนอายส์  (อังกฤษ: Ocean Eyes)เป็นซิงเกิลของนักร้องชาวอเมริกัน บิลลี ไอลิช และได้รับการปล่อยตัวเป็นซิงเกิลนำจาก EP เปิดตัวของเธอ ดอนท์ สไมล์ แอต มี และยังเป็นอัลบั้มเพลงประกอบภาพยนตร์เรื่อง Everything, Everything (2017) เพลงนี้เขียนและโปรดิวซ์โดย ฟินเนียส โอคอนเนลล์ พี่ชายของ ไอลิช และเดิมเขียนให้กับวงดนตรีของเขาเอง ฟินเนียส มอบเพลงนี้ให้กับ ไอลิช สำหรับการแสดงเต้นของเธอหลังจากที่รู้ว่าเพลงนี้เหมาะกับเสียงร้องของเธอ เดิมทีเผยแพร่บน ซาวด์คลาวด์ เมื่อวันที่ 18 พฤศจิกายน พ.ศ. 2558 แต่ต่อมาได้รับการเผยแพร่อีกครั้งในเชิงพาณิชย์ในวันที่ 18 พฤศจิกายน พ.ศ. 2559 เป็น ซิงเกิล ผ่าน Darkroom และ อินเตอร์สโคปเรเคิดส์

"Ocean Eyes" ส่วนใหญ่ได้รับคำวิจารณ์เชิงบวกจากนักวิจารณ์ต่างๆ ซึ่งหลายคนชื่นชมการเรียบเรียงและเนื้อหาที่เป็นโคลงสั้น ๆ เพลงนี้ได้รับประสบความสำเร็จในเชิงพาณิชย์ โดยขึ้นถึงอันดับที่ 84 บน ชาร์ตบิลบอร์ด ฮอต 100 ของสหรัฐอเมริกา ได้ขึ้นสูงสุดใน 60 อันดับแรกในชาร์ตบันทึกของหลายประเทศและสูงสุดที่อันดับ 72 ใน ชาร์ตซิงเกิลแห่งสหราชอาณาจักร "Ocean Eyes" ยังได้รับการรับรองหลายรายการ รวมถึงการรับรองระดับทริปเปิลแพลตตินัมโดย สมาคมอุตสาหกรรมแผ่นเสียงแห่งอเมริกา หรือ (RIAA)

เพื่อเป็นการโปรโมตเพลง แทร็กนี้มาพร้อมกับมิวสิกวิดีโอ กำกับโดยเมแกน ทอมป์สัน และเผยแพร่เมื่อวันที่ 24 มีนาคม พ.ศ. 2559 ส่วนคลิปวิดีโอการแสดงการเต้นของเธอเผยแพร่เมื่อวันที่ 22 พฤศจิกายน พ.ศ. 2559 ไอลิชได้รวมแทร็กไว้ในเซ็ตลิสต์ของ When We All Fall Asleep Tour ปี 2019 ของเธอ, Where Do We Go ในปี 2020 ของเธอและ เวิลด์ทัวร์ปี 2022 ที่มีความสุขกว่าที่เคย

ชาร์ต
 Chart (2018–2020) จุดสุงสุดตามลำดับ New Zealand (Recorded Music NZ) 38 US Rolling Stone Top 100 51
# หนึ่งนุช
หนึ่งนุช เป็นภาพยนตร์ไทยขนาด 35 มม. พากย์เสียงในฟิล์ม ปี 2514 สร้างโดย ศรีสยามภาพยนตร์ จากการกำกับของส. เนาวราช นำแสดงโดยสมบัติ เมทะนี รับบท ศรราม และพิศมัย วิไลศักดิ์ ร่วมด้วย ภาวนา ชนะจิต, สุพรรณ บูรณะพิมพ์, ชุมพร เทพพิทักษ์, คณะสามศักดิ์ และวงดนตรีสตริงคอมโบชื่อดังในยุคนั้นอย่าง ดิอิมพอสซิเบิ้ล เข้าฉายครั้งแรกเมื่อวันที่ 9 เมษายน 2514 ที่โรงภาพยนตร์ศาลาเฉลิมไทยหนึ่งนุช (2514)หนึ่งนุช ปัจจุบันภาพยนตร์เรื่องนี้ยังตามหาฟิล์มต้นฉบับหรือแม้แต่กากฟิล์มยังไม่พบ จึงเหลือแต่แผ่นเสียงเพลงประกอบภาพยนตร์และนิตยสารดาราที่เกี่ยวข้องกับภาพยนตร์เรื่องนี้

 นักแสดง 
 ตัวละคร  นักแสดงศรรามสมบัติ เมทะนีรินฤดี นฤชาพิศมัย วิไลศักดิ์นิรชราภาวนา ชนะจิตคุณนงนาถสุพรรณ บูรณะพิมพ์นทีอดุลย์  ดุลยรัตน์

 เกร็ด 
สำหรับชื่อ ศรราม ที่เป็นชื่อของพระเอกในเรื่อง หนึ่งนุช ชุมพร เทพพิทักษ์ ซึ่งได้แสดงในภาพยนตร์เรื่องนี้ด้วยได้นำไปตั้งเป็นชื่อของลูกชายที่ต่อมาได้เป็นพระเอก นักร้อง ชื่อดังระดับดาวค้างฟ้าของเมืองไทยคือ หนุ่ม ศรราม เทพพิทักษ์
# โยบ 6
โยบ 6  เป็นบทที่ 6 ของหนังสือโยบในคัมภีร์ฮีบรูหรือพันธสัญญาเดิมในคัมภีร์ไบเบิลของศาสนาคริสต์Holman Illustrated Bible Handbook. Holman Bible Publishers, Nashville, Tennessee. 2012. ไม่ทราบว่าผู้เขียนหนังสือโยบเป็นใคร นักวิชาการส่วนใหญ่เชื่อว่าเขียนขึ้นราวศตวรรษที่ 6 ก่อนคริสกาล บทที่ 6 ของหนังสือโยบบันทึกคำกล่าวของโยบ เป็นส่วนหนึ่งของส่วนบทสนทนาของหนังสือที่ประกอบด้วยโยบ 3:1-31:40

 ต้นฉบับ 
บทนี้เดิมเขียนด้วยภาษาฮีบรู แบ่งออกเป็น 27 วรรค

 พยานต้นฉบับ 
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่  ฉบับอะเลปโป (Aleppo Codex; ศตวรรษที่ 10) และฉบับเลนินกราด (Leningrad Codex; ค.ศ. 1008) 

ยังมีฉบับแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) บางสำเนาต้นฉบับที่หลงเหลือในเซปทัวจินต์ ได้แก่ ฉบับวาติกัน (Codex Vaticanus; B; B; ศตวรรษที่ 4) ฉบับซีนาย (Codex Sinaiticus; S; BHK: S; ศตวรรษที่ 4) และฉบับอะเล็กซานเดรีย (Codex Alexandrinus; A; A; ศตวรรษที่ 5)

 วิเคราะห์ 
โครงสร้างของหนังสือเป็นดังต่อไปนี้:
บทนำ (บทที่ 1–2)
บทสนทนา (บทที่ 3–31)
การตัดสิน (32:1–42:6)
บทส่งท้าย (42:7–17)

ในโครงสร้างนี้ บทที่ 6 ถูกรวมอยู่ในส่วนบทสนทนาที่มีโครงสร้างดังต่อไปนี:
การแช่งตนเองและการคร่ำครวญให้ตนเองของโยบ (3:1–26)
รอบที่หนึ่ง (4:1–14:22)
เอลีฟัส (4:1–5:27)
โยบ (6:1–7:21)
โยบกล่าวกับเพื่อน ๆ (6:1–30)
เค้าโครงคำบ่นของโยบ (6:1–7)
คำร้องขอของโยบ (6:8–13)
ความล้มเหลวของเพื่อน ๆ ในการดูแล (6:14–23)
คำท้าทายถึงเพื่อน ๆ (6:24–30)
โยบทูลต่อพระเจ้า (7:1–21)
ความยากลำบากของชีวิตมนุษย์ (7:1–8)
ความมีอายุสั้นของชีวิตมนุษย์ (7:9–16)
ทำไม? นานเท่าใด? (7:17–21)
บิลดัด (8:1–22)
โยบ (9:1–10:22)
โศฟาร์ (11:1–20)
โยบ (12:1–14:22)
รอบที่สอง (15:1–21:34) 
รอบที่สาม (22:1–27:23)
บทคั่น – บทกวีสรรเสริญปัญญา (28:1–28)
การสรุปของโยบ (29:1–31:40)

ส่วนบทสนทนาเขียนด้วยรูปแบบบทกวีที่มีวากยสัมพันธ์และไวยากรณ์ที่มีลักษณะเฉพาะตัว บทที่ 6 และ 7 บันทึกคำตอบของโยบหลังคำพูดแรกของเอลีฟัส (ในบทที่ 4 และ 5) ซึ่งแบ่งได้เป็น 2 ส่วนหลัก:
โยบ 6: โยบตอบคำพูดที่เข้าใจผิดของเอลีฟัส
โยบ 7: โยบทูลต่อพระเจ้า
รูปแบบที่สนทนากับเพื่อน ๆ ก่อนและจึงหันไปทูลต่อพระเจ้าเป็นรูปแบบการพูดของโยบต่อทั้งบทสนทนา

ในบทที่ 6 ส่วนนำ (วรรค 1) และเค้าโครงคำบ่นของโยบ (วรรค 2–7) ตามด้วยการร้องขอของโยบ (วรรค 8-13) และคำตำหนิของเขาต่อการดูแลที่ล้มเหลวของเพื่อน ๆ (วรรค 14–23) จากนั้นจึงปิดท้ายด้วยการท้าท้ายเพื่อน ๆ (วรรค 24–30) วัตถุประสงค์หลักของบทที่ 6 คือ "เพื่อชี้ให้เห็นว่าคำอธิบายของเพื่อนในแง่จารีตเกี่ยวสภาพเลวร้ายในปัจจุบันของโยบนั้นเป็นคำพูดที่ไม่ละเอียดอ่อนและเป็นการโป้ปด'
right|thumb|200px|"โยบผู้ทนทุกข์" โดย Gerard Seghers (ค.ศ. 1591–1651)

 เค้าโครงคำบ่นและคำร้องขอของโยบ (6:1–13) 

 โยบตำหนิและท้าทายเพื่อน ๆ (6:14–30)
# กุสุมา ตันสกุล
กุสุมา ตันสกุล ชื่อเล่น ปุ๊กกี้ (เกิดเมื่อปี พ.ศ. 2524) เป็นนักแสดงหญิงชาวไทย สังกัด ช่อง 7 เอชดีปูเป้ เกศรินทร์ เป็นลูกสะใภ้นัมเบอร์วันของ ปุ๊กกี้ กุสุมา

 ประวัติ 
กุสุมา ตันสกุล ชื่อเล่น ปุ๊กกี้ ชื่อเดิม กุสุมา โพธิ์ศรี เป็นคนกรุงเทพมหานคร เธอเริ่มเข้าสู่วงการบันเทิงจากการแสดงละครจักรวงศ์เรื่อง นางสิบสอง และได้เซ็นสัญญาเป็นนักแสดงสังกัด สามเศียร มีผลงานละครพื้นบ้านเรื่อง ขวานฟ้าหน้าดำ เป็นต้น“ปุ๊กกี้ กุสุมา” นักแสดงช่อง 7 เปิดตัวธุรกิจใหม่เป็นร้าน D&T ดีและถูก สาขาคลอง ...

ในปี พ.ศ. 2566 กุสุมามีผลงานละครเรื่อง เภตรานฤมิต กับทาง ช่อง 7 เอชดี รับบทเป็น "จั่น" บ่าวในเรือนของ "แม่บัว" รับบทโดย แม็กกี้ อาภา ภาวิไล และเป็นผลงานละครยอดเยี่ยมแห่งปีอีกด้วยประวัติปุ๊กกี้ กุสุมา โพธิ์ศรี

 ผลงาน 
 ละครโทรทัศน์ 
 ปี พ.ศ.  เรื่อง   รับบทเป็น  เครือข่าย  2543  นางสิบสอง  อี่ (คนที่ 3)  ช่อง 7 เอชดี2544โนราห์  2545  สาวน้อยในตะเกียงแก้ว  บุษกร 2546 ชะชะช่า ท้ารัก สายสร้อย ยอพระกลิ่น  นางไม้ 2547  แม่ครัวหัวเห็ด  สายสร้อยหยดน้ำในตะวัน (หนี้เกียรติยศ) ยุภาวรรณ 2548 นางสาวส้มหล่น สุภัค 2549  วัยอลเวง  ลูกกวาด 2558  แก้วหน้าม้า  พระมเหสีพรรณราย 2559  ชื่นชีวา  สะอาด (รับเชิญ) 2561  สังข์ทอง  นางพญานาคี 2562  ขวานฟ้าหน้าดำ  คุณท้าวอรุณี ขิงก็รา ข่าก็แรง  เบญจรัตน์ (เบญ)2563 คุณชายตำระเบิด สายสุนีย์ (รับเชิญ) พระสุธน-มโนราห์  พระนางจันทาเทวี 2564  ธิดาวานร  ละเอ 2566  ผู้ใหญ่ซ่าส์กับยาใจ  แม่แมว โกมินทร์ผู้กล้า  ฉวีวรรณ  เภตรานฤมิต  จั่น2567 ดุจเล่ห์ดาวลวง พรทิพย์ ไฟน้ำค้าง  รัตนา ลักษณวงศ์ มเหสีมณีอัมพร 2568 เมืองแก้ว  แม่ของมะจา  กุหลาบเล่นไฟ  ขวัญ ดุจจันทร์ดั้นเมฆ  กานต์ปราณี
# บึงสีไฟ อินเตอร์เนชันแนล โรดเรซ 2024
บึงสีไฟ อินเตอร์เนชันแนล โรดเรซ 2024  เป็นการแข่งขันครั้งแรกของบึงสีไฟ อินเตอร์เนชันแนล โรดเรซ ซึ่งเป็นการแข่งขันแบบวันเดียวจบ  จัดขึ้นเมื่อวันที่ 30 มีนาคม พ.ศ. 2567 ใน สนามจักรยานสราญจิตมงคลสุข จังหวัดพิจิตร และเป็นการแข่งขันระดับ 1.2 ของยูซีไอเอเชียทัวร์ 2024

ลูคัส คาร์สเตนเซน จากทีม รู้ใจ อินชัวรันส์ เป็นผู้ชนะการแข่งขัน ตามมาด้วย เจสซี เอวาร์ต จากทีม ตรังกานู ไซคลิง ทีม อันดับที่สอง และ คาร์เตอร์ เบ็ตเทิลส์ จากทีม รู้ใจ อินชัวรันส์ อันดับที่สาม
 ทีม 
มี 10 ทีมเข้าร่วมการแข่งขัน ประกอบด้วย 8 ทีมจากยูซีไอคอนติเนนตัลทีม และ 2 ทีมชาติ

ยูซีไอคอนติเนนตัลทีม (UCI Continental Teams) 

 ตรังกานู ไซคลิง ทีม
 รู้ใจ อินชัวรันส์
 ไชนากลอรี–เมนเทค ไซคลิง ทีม
 แกรนท์ ธอร์นตัน ไซคลิง ทีม
 ไทยแลนด์ คอนติเนนตัล ไซคลิง ทีม
 นูซันตารา ไซคลิง ทีม
 เซเว่นอีเลฟเว่น คลิปป์ โรดไบก์ ฟิลิปปินส์
 แอลเอ็กซ์ ไซคลิง ทีม

ทีมชาติ 

 สิงคโปร์
 ไทย

 ผลการแข่งขัน 
+ ผลแข่งขันลำดับนักปั่นทีมเวลา1    รู้ใจ อินชัวรันส์  3h 38' 17"
2  
  
ตรังกานู ไซคลิง ทีม  
+ 0"3    รู้ใจ อินชัวรันส์  + 8"4    ไชนากลอรี–เมนเทค ไซคลิง ทีม  + 18"5    ไทยแลนด์ คอนติเนนตัล ไซคลิง ทีม  + 32"6    แอลเอ็กซ์ ไซคลิง ทีม  + 01' 14"7    รู้ใจ อินชัวรันส์  + 01' 14"8    ไชนากลอรี–เมนเทค ไซคลิง ทีม  + 01' 51"9    ไชนากลอรี–เมนเทค ไซคลิง ทีม  + 01' 51"10    ไทยแลนด์ คอนติเนนตัล ไซคลิง ทีม  + 01' 51"
# ตฺวั้น ฉีรุ่ย
ตฺวั้น ฉีรุ่ย (6 มีนาคม ค.ศ. 1865 – 2 พฤศจิกายน ค.ศ. 1936) เป็นขุนศึกและนักการเมืองชาวจีน ผู้ซึ่งเป็นผู้บัญชาการทหารกองทัพเป่ย์หยางที่ปกครองประเทศจีนทางตอนเหนือในช่วงปลายทศวรรษ 1910 เขาเป็นนายกรัฐมนตรีสาธารณรัฐจีนสี่สมัยตั้งแต่ ค.ศ. 1913 ถึง ค.ศ. 1918 และเข้ารักษาการในตำแหน่งหัวหน้าฝ่ายบริหารสาธารณรัฐจีนในรัฐบาลปักกิ่งตั้งแต่ ค.ศ. 1924 ถึง ค.ศ. 1926

ตฺวั้นสำเร็จการศึกษาที่สถาบันทหารเทียนจิน และเข้าศึกษาต่อในสาขาวิทยาการทหารที่ประเทศเยอรมนี ต่อมาจึงรับราชการเป็นผู้บัญชาการทหารปืนใหญ่ในบัญชาของยฺเหวียน ชื่อไข่ หลังจากการปฏิวัติซินไฮ่เมื่อ ค.ศ. 1911 และการล่มสลายของราชวงศ์ชิง เขาเป็นรัฐมนตรีว่าการกระทรวงสงครามและนายกรัฐมนตรีในคณะรัฐมนตรียฺเหวียน โดยเขาไม่เห็นด้วยกับการฟื้นฟูราชาธิปไตยในประเทศของยฺเหวียน และเมื่อยฺเหวียนถึงแก่อสัญกรรม ตฺวั้นยังคงเป็นนายกรัฐมนตรีและเข้าควบคุมจีนทางตอนเหนือ ตลอดระยะเวลาดำรงตำแหน่งของเขามีการต่อสู้ทางการเมืองกันอย่างดุเดือด โดยเฉพาะอย่างยิ่งความขัดแย้งกับพวกนิยมรัฐสภาทางตอนใต้ที่นำโดยซุน ยัตเซ็น

ใน ค.ศ. 1917 ตฺวั้นมีบทบาทในการระงับความพยายามฟื้นฟูราชวงศ์ชิงและเป็นหัวหอกสำคัญในการพาประเทศจีนเข้าสู่สงครามโลกครั้งที่หนึ่ง โดยอยู่ฝ่ายสัมพันธมิตร รวมถึงยังเป็นผู้เจรจาเงินกู้กับญี่ปุ่นอยู่หลายครั้ง ตฺวั้นเป็นผู้ก่อตั้งก๊กอานฮุยและเตรียมพร้อมสำหรับการพิชิตพื้นที่ทางตอนใต้ การติดต่อลับระหว่างเขากับญี่ปุ่น (ความตกลงการป้องกันร่วมจีน-ญี่ปุ่น ค.ศ. 1918) ได้รับการเปิดเผยในเวลาต่อมา ประจวบเหมาะกับการตัดสินใจของสนธิสัญญาแวร์ซายต่อการโอนพื้นที่ชานตงให้แก่ญี่ปุ่น ซึ่งได้นำไปสู่การประท้วงใน ค.ศ. 1919 สถานะทางการเมืองของเขาเริ่มอ่อนแอลง กระทั่งเขาถูกขับไล่ออกจากอำนาจหลังจากพ่ายแพ้สงครามจื๋อลี่–อานฮุยเมื่อ ค.ศ. 1920 เขากลับสู่อำนาจอีกครั้งใน ค.ศ. 1924 แต่ก็ลงจากอำนาจอีกคราหนึ่งภายหลังจาง จั้วหลิน ได้รับชัยชนะในสงครามต่อต้านเฟิ่งเทียน ตฺวั้นเกษียณตนเองจากเส้นทางการเมืองที่เทียนจิน ก่อนที่จะพำนักอยู่ที่เซี่ยงไฮ้จวบจนถึงแก่อสัญกรรมใน ค.ศ. 1936

 บรรณานุกรม
# ฮันนี่ เลมอน โซดา
เป็นซีรีส์มังงะญี่ปุ่นที่เขียนและวาดภาพประกอบโดยมายุ มูราตะ ได้รับการตีพิมพ์ต่อเนื่องในนิตยสาร Ribon นิตยสารมังงะแนวโชโจะของชูเอชะ ตั้งแต่เดือนธันวาคม พ.ศ. 2558 โดยตีพิมพ์เป็นเล่ม(ทังโกบง)ทั้งหมด 27 เล่ม ณ เดือนธันวาคม พ.ศ. 2567 ซีรีส์การ์ตูนเรื่องนี้มียอดจำหน่ายมากกว่า 12 ล้านเล่ม ได้รับการดัดแปลงเป็นภาพยนตร์ฉบับคนแสดงเปิดตัวในเดือนกรกฎาคม พ.ศ. 2564 และซีรีส์โทรทัศน์อนิเมะที่ดัดแปลงโดยทีเอ็มเอสเอ็นเตอร์เทนเมนต์และแอนิเมชั่นทำโดยสตูดิโอเจซีสตาฟ เริ่มออกอากาศตั้งแต่เดือนมกราคมถึงเดือนมีนาคม พ.ศ. 2568 ทางรายการ +Ultra ของช่องฟูจิทีวี

 ตัวละคร 

 สื่อ 
 มังงะ 
ฮันนี่ เลมอน โซดา เขียนและวาดภาพโดย เริ่มตีพิมพ์ในนิตยสารมังงะแนวโชโจ Ribon ของสำนักพิมพ์ชูเอชะ เมื่อวันที่ 28 ธันวาคม พ.ศ. 2558 ณ เดือนเมษายน พ.ศ. 2568 มีการตีพิมพ์เป็นแบบรวมเล่ม (ทังโกบง) ไปแล้วจำนวน 28 เล่ม

ได้รับการแปลและตีพิมพ์เป็นภาษาไทยโดยสำนักพิมพ์บงกช พับลิชชิ่ง ซึ่งได้รับการตีพิมพ์เป็นรูปเล่มไปแล้วจำนวน 22 เล่ม

 จำนวนเล่ม 

 ภาพยนตร์ฉบับคนแสดง 
ในเดือนกันยายน พ.ศ. 2563 มีการประกาศว่าซีรีส์เรื่องนี้กำลังได้รับการดัดแปลงเป็นภาพยนตร์คนแสดง โดยนำแสดงโดยมุราคามิ มาโคโตะ ราอูล สมาชิกสโนว์แมนในบทไค มิอุระ และไอ โยชิคาวะ รับบทอูกะ อิชิโมริ ภาพยนตร์เรื่องนี้กำกับโดยโคจิ ชินโตกุ อิงจากบทภาพยนตร์โดยนามิ คิกกาวะ เริ่มฉายในญี่ปุ่นวันที่ 9 กรกฎาคม พ.ศ. 2564 เพลงประกอบของภาพยนตร์เรื่องนี้คือ "Hello Hello" โดย Snow Man

 อนิเมะ 
ได้รับการดัดแปลงเป็นอนิเมะซีรีส์โทรทัศน์ประกาศเมื่อวันที่ 1 มีนาคม พ.ศ. 2567 ซีรีส์นี้ผลิตโดยทีเอ็มเอสเอ็นเตอร์เทนเมนต์ แอนิเมชันโดยสตูดิโอเจซีสตาฟ และกำกับโดยฮิโรชิ นิชิคิโอริ โดยมีอากิโกะ วาบะเป็นผู้เขียนบทซีรีส์ ไอมิ ทานากะเป็นผู้ออกแบบตัวละคร และอากิระ โคเซมูระแต่งเพลง ออกอากาศตั้งแต่วันที่ 9 มกราคมจนถึงวันที่ 27 มีนาคม พ.ศ. 2568 ทางรายการ +Ultra ของช่องฟูจิทีวี เพลงเปิดของเรื่องคือ "Magic Hour" ส่วนเพลงปิดของเรื่องคือ "Wonderful World" ขับร้องโดย &Team ทั้งสองเพลง พลัสมีเดียเน็ตเวิร์คเอเชียได้รับลิขสิทธิ์ซีรีส์นี้ในเอเชียตะวันออกเฉียงใต้และจะออกอากาศทางช่อง Aniplus Asia

 รายชื่อตอน